b'\n_START_ARTICLE_\nBasomis per grindin\xc4\xaf\n_START_SECTION_\nSiu\xc5\xbeetas\n_START_PARAGRAPH_\nK\xc4\x85 tu gali padaryti d\xc4\x97l meil\xc4\x97s? I\xc5\xa1 tikr\xc5\xb3j\xc5\xb3 Nikui Keleriui dabar r\xc5\xabpi kiti dalykai. Paskutiniu metu jis naujoje darbo vietoje ilgai neu\xc5\xbesib\xc5\xabna ir jo \xc5\xa1eima, ypa\xc4\x8d t\xc4\x97vas Henrikas ir brolis Viktoras, laiko j\xc4\xaf nevyk\xc4\x97liu. Tik motina lieka i\xc5\xa1tikima ir tiki savo s\xc5\xabnumi._NEWLINE_Dirbdamas psichiatrin\xc4\x97je klinikoje valytoju, Nikas paskutine akimirka nuo savi\xc5\xbeudyb\xc4\x97s gelbsti klinikos pacient\xc4\x99 Lail\xc4\x85. \xc5\xa0io poelgio pasekm\xc4\x97s labai netik\xc4\x97tos. Laila slapta \xc5\xa1nipin\xc4\x97ja savo gelb\xc4\x97toj\xc4\x85 Nik\xc4\x85 ir vien\xc4\x85 vakar\xc4\x85 i\xc5\xa1dygsta prie jo buto dur\xc5\xb3, vilk\xc4\x97dama tik naktinius mar\xc5\xa1kinius ir basa. Visos pastangos atsikratyti Lailos Nikui baigiasi nes\xc4\x97kme. Mergina tvirtai apsisprendusi likti pas j\xc4\xaf visam laikui. Ir \xc5\xa1tai ne\xc4\xafprasta porel\xc4\x97 \xe2\x80\x93 Nikas, pirm\xc4\x85 kart\xc4\x85 gyvenime priverstas b\xc5\xabti atsakingas u\xc5\xbe kit\xc4\x85 \xc5\xbemog\xc5\xb3, ir Laila, \xc5\xbevelgianti \xc4\xaf gyvenim\xc4\x85 nustebusiomis vaiko akimis \xe2\x80\x93 leid\xc5\xbeiasi \xc4\xaf kelion\xc4\x99, kuri juos suartins ir negr\xc4\xaf\xc5\xbetamai pakeis j\xc5\xb3 gyvenimus...'